**PROIECTUL DECIZIEI ETAPEI DE ÎNCADRARE**

Nr. 5216 din 27.02.2017

Ca urmare a solicitării de emitere a acordului de mediu adresate de **S.C. COMPANIA DE AGRICULTURĂ S.R.L.** cu sediul în comuna Gogoșari, Fundătura Viilor, nr. 2, jud. Giurgiu, înregistrată la A.P.M. Giurgiu cu nr. 5216/12.07.2016, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

 A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 27.02.2017, că proiectul **„Dezvoltare seră de legume”** propus a fi realizat în comuna Gogoșari, sat Gogoșari, CF. 31386, jud. Giurgiu nu se supune evaluării impactului asupra mediului şi nu se supune evaluării adecvate.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul se încadrează în prevederile Hotărârii Guvernului nr. 445/2009, anexa nr. 2, pct. 1, lit.a);

**1**. *Caracteristicile proiectului:*

 a) mărimea proiectului - descrierea solutiei tehnice:

Proiectul de față este amplasat in intravilanul comunei Gogosari, judetul Giurgiu, pe un teren arabil in suprafata de 26.900mp si vizează infiintarea a 28 sere, siloz, platforma compostare, sera rasaduri, rezervor apa, cladire sortare/depozitare, central termica ,lucrări exterioare reprezentând retele exterioare, drumuri si platforme, împrejmuire, cabină poartă- tip container. Platformele si aleile vor face posibilă intrarea, manevrarea si parcarea autovehiculelor destinate receptiei materiei prime si livrarii de produse.

Proiectul mai propune realizarea unei imprejmuiri care sa delimiteze partea de teren dedicata noii investitii, precum si racord la energie electrică.

 **Justificarea necesitatii proiectului**

 Prin prezentul proiect se are în vedere îmbunătăţirea performanţei generale a exploataţiei agricole deținută de SC COMPANIA DE AGRICULTURA SRL prin creşterea competitivităţii activităţii acesteia, diversificarea producţiei agricole şi a calităţii produselor obţinute prin construirea unei sere de legume, anexe agricole și amenajări corespunzătoare pentru derularea fluxului tehnologic pe amplasament.

 Cultivarea legumelor pe o perioada extinsa din an este justificată de:

 - cererea mare de legume proaspete pe tot cursul anului;

 - productiile mari ce se obtin in mediu controlat;

 - posibilitatea de control a factorilor climatici.